Document ID: /roh_data/filtered/swiss_laws_in_ROH.jsonl.gz/415

950.270

Disposiziuns executivas tar la lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna

dals 02-12-1985 (versiun dals 01-01-2022)

sa basond sin l'art. 35 da l'ordinaziun executiva dal cussegl grond tar la lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna dals 5 d'october 19841)

relaschada da la regenza ils 2 da december 1985

1. En general

Art.  1 * 1 L'uffizi chantunal cumpetent è l'uffizi d'agricultura e da geoinfurmaziun (uffizi).

Uffizi chantunal cumpetent

Cumprova dal basegn

Art.  2 1 La vischnanca sto cumprovar ch'i dettia in basegn per abitaziuns cun in tschains da locaziun favuraivel.

Polizia da construcziun

Art.  3 1 Las prescripziuns da la polizia da construcziun ston vegnir observadas.

2 Resalvadas restan las disposiziuns da questas disposiziuns executivas, uschenavant ch'ellas cuntegnan pretensiuns pli severas.

Midadas

Art.  4 1 Midadas da project sco er lavurs posteriuras da renovaziun e da cumplettaziun basegnan il consentiment precedent da l'uffizi. * 2 Il consentiment vegn dà, sche las pretensiuns e cundiziuns vegnan observadas.

1) DG 950.260 * tabellas da las modificaziuns a la fin dal relasch

1

950.270

Art.  5 Utilisaziun per in auter intent 1 In'utilisaziun per in auter intent exista, sche:

a)

ils locals vegnan utilisads dal tuttafatg u per part per auters intents che quels d'abitar;

in'abitaziun   vegn   utilisada   sco   abitaziun   secundara   u   sco   abitaziun   da vacanzas;

las limitas decisivas d'entradas u da facultad vegnan surpassadas;

ils tschains da locaziun disponids vegnan surpassads.

b)

c)

d)

Suspensiun

Art.  6 1 En   cas   gravants   senza   culpa   po   –   sin   dumonda   motivada   –   vegnir   suspendida l'amortisaziun d'emprests da daners tras il departament d'economia publica e fatgs socials. * 2 En quest connex po vegnir prolungada la perioda d'amortisaziun sin maximalmain 20 onns.

Limita d'entradas e da facultad

Art.  6a * 1 Las limitas d'entradas e da facultad tenor l'artitgel 12 da l'ordinaziun executiva tar la   lescha   davart   la   construcziun   d'abitaziuns   socialas   e   la   meglieraziun   da   las relaziuns   d'abitar   en   il   territori   da   muntogna   valan   er   per   projects   che   servan   a meglierar las relaziuns d'abitar en il territori da muntogna.

Adattaziun da la limita d'entradas e da facultad

Art.  7 * 1 L'adattaziun   da   la   limita   d'entradas   e   da   facultad   tenor   ils   artitgels   8   e   12   da l'ordinaziun executiva tar la lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna vegn mintgamai fatga analogamain a l'adattaziun da questas tariffas sin plaun federal en cas d'ina midada da 10 pertschient da l'index naziunal dals pretschs da consum.

Contribuziun da terzas persunas

Art.  8 1 Excepziunalmain   pon   terzas   persunas   surpigliar   las   contribuziuns   da   las vischnancas ch'èn vegnidas fixadas tenor l'artitgel 22 da l'ordinaziun executiva tar la lescha davart la construcziun d'abitaziuns socialas e la meglieraziun da las relaziuns d'abitar en il territori da muntogna.

2

950.270

2. Pretensiuns da construcziun minimalas e custs da construcziun admissibels

Art.  9

Pretensiuns da construcziun, surfatscha d'abitar netta, surfatscha da las stanzas

1 Las pretensiuns da construcziun, las surfatschas d'abitar nettas minimalas sco er las surfatschas minimalas da las stanzas sa drizzan tenor las prescripziuns dal dretg federal.

2 La «agiunta tecnica» che vegn mintgamai edida da l'uffizi federal d'abitaziuns è impegnativa.

3 Las pretesiuns, las surfatschas d'abitar nettas e las surfatschas da las stanzas per projects che servan a meglierar las relaziuns d'abitar en il territori da muntogna èn definidas en l'agiunta. *

Limita dals custs

Art.  10 1 Ils   suandants   custs   da   construcziun   admissibels   na   dastgan   betg   vegnir surpassads: *

Grondezza da l'abitaziun

Surfatscha d'abitar netta

Custs da construcziun

4 stanzas

5 stanzas

6 stanzas

89 m²

100 m²

107 m²

360 000 francs

435 000 francs

480 000 francs

2 Ils custs da construcziun maximals tenor l'alinea 1 s'augmentan per 10 pertschient tar las abitaziuns da proprietad e per 35 pertschient tar las chasas d'ina famiglia.

3 Per mesas unitads da stanzas s'augmentan las limitas dals custs tenor l'alinea 1 per 10 000 francs.

4 Las limitas dals custs per projects che servan a meglierar las relaziuns d'abitar en il territori da muntogna èn definidas en l'agiunta. * 5 Sch'i   dat   relaziuns   spezialas,   po   la   regenza   augmentar   en   il   cas   singul   questas limitas dals custs fin a 10 pertschient. *

Tegnair quint sco mesas stanzas *

Art.  11 1 Sco mesas stanzas valan:

a)

b)

cuschinas d'abitar cun ina surfatscha netta d'almain 11 m²;

stivettas   u   secturs   da   mangiar   cun   fanestras   al   liber   e   cun   ina   surfatscha mobigliada d'almain 6 m²;

stanzas   ordaifer   l'access   a   l'abitaziun   da   pli   che   6   e   da   main   che   10 m² surfatscha netta.

c)

3

950.270

Divergenzas

Art.  12 1 Sch'i   vegnan   renovadas   abitaziuns,   pon   vegnir   permessas   divergenzas   da   las prestaziuns da construcziun minimalas tenor l'artitgel 9.

Surpassament dals custs

Art.  13 * 1 L'uffizi po permetter excepziunalmain surpassaments da las limitas dals custs da construcziun tar:

a)

b)

cundiziuns da construcziun pli difficilas;

abitaziuns per persunas attempadas e per persunas invalidas.

Art.  14 *

…

3. Geners da custs

Custs d'investiziun

Art.  15 1 Ils custs cun dretg da contribuziuns sa cumponan dals custs dal bain immobigliar e dals custs da construcziun.

Custs dal bain immobigliar, tschains dal dretg da construcziun

Art.  16 1 Ils custs dal bain immobigliar correspundan a la posiziun 0 da la posiziun dals custs   da   construcziun   dal   center   svizzer   da   studis   per   la   raziunalisaziun   da   la construcziun (PCC).

2 Ils custs dal bain immobigliar u il tschains dal dretg da construcziun chapitalisà a la tariffa da tschains da la 1. ipoteca na dastgan per regla betg surpassar 25 pertschient dals custs d'investiziun.

Custs da construcziun

Art.  17 1 Ils custs da construcziun sa cumponan da las lavurs preparativas (PCC posiziun 1), da l'edifizi (PCC posiziun 2), da las lavurs da conturn (PCC posiziun 4) e dals custs da construcziun accessorics (PCC posiziun 5).

4. Procedura

Dumondas

Art.  18 * 1 Las dumondas ston vegnir inoltradas a l'uffizi.

2 Uschenavant ch'i na vegn betg applitgà il dretg chantunal, sa drizza la procedura tenor las prescripziuns dal dretg federal.

3 L'uffizi   po   relaschar   directivas   e   publitgar   fegls   d'infurmaziun.   Quests   fegls basegnan l'approvaziun dal departament d'economia publica e fatgs socials.

4

950.270

5. Entrada en vigur

Art.  19 1 Questas disposiziuns executivas entran en vigur il 1. da schaner 1986.

Entrada en vigur

5

950.270

Tabella da las modificaziuns - tenor conclus

Conclus 02-12-1985 24-10-2006 24-10-2006 27-11-2007 27-11-2007 27-11-2007 27-11-2007 27-11-2007 27-11-2007 27-11-2007 27-11-2007 27-11-2007 27-11-2007 27-11-2007 01-03-2022

Entrada en vigur 01-01-1986 01-01-2007 01-01-2007 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2022

Element relasch Art. 4 al. 1 Art. 6 al. 1 Art. 1 Art. 6a Art. 7 Art. 9 al. 3 Art. 10 al. 1 Art. 10 al. 4 Art. 10 al. 5 Art. 11 Art. 13 Art. 14 Art. 18 Agiunta 1

Modificaziun emprima versiun midada midada revisiun totala integraziun revisiun totala midada midada midada midada midada dal titel revisiun totala aboliziun revisiun totala midada dal cuntegn

Publicaziun en la CUL - 2007, 4307 2007, 4307 - - - - - - - - - - - 2022-013

6

950.270

Tabella da las modificaziuns - tenor element

Element relasch Art. 1 Art. 4 al. 1 Art. 6 al. 1 Art. 6a Art. 7 Art. 9 al. 3 Art. 10 al. 1 Art. 10 al. 4 Art. 10 al. 5 Art. 11 Art. 13 Art. 14 Art. 18 Agiunta 1

Conclus 02-12-1985 27-11-2007 24-10-2006 24-10-2006 27-11-2007 27-11-2007 27-11-2007 27-11-2007 27-11-2007 27-11-2007 27-11-2007 27-11-2007 27-11-2007 27-11-2007 01-03-2022

Entrada en vigur 01-01-1986 01-01-2008 01-01-2007 01-01-2007 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2008 01-01-2022

Modificaziun emprima versiun revisiun totala midada midada integraziun revisiun totala midada midada midada midada midada dal titel revisiun totala aboliziun revisiun totala midada dal cuntegn

Publicaziun en la CUL - - 2007, 4307 2007, 4307 - - - - - - - - - - 2022-013

7

950.270-A1

Agiunta 1: Art. 9 al. 3 ed art. 10 al. 4

(versiun dal 1. da schaner 2022)

Resguardond  l'agiunta  tecnica  per  abitaziuns  da  proprietad  e  per  chasas  d'ina famiglia  ch'è  vegnida  relaschada  da  l'Uffizi  federal  d'abitaziuns  (UFAB)  e  che datescha  dal  favrer  1998,  vegnan  relaschadas  las  suandantas  pretensiuns  da construcziun per projects che servan a meglierar las relaziuns d'abitar en il territori da muntogna:

1. Grondezza da l'abitaziun e program da spazi minimal

Dumber da stanzas senza cuschina, bogn e tualettas 2 3 4 5 6

Surfatscha d'abitar netta minimala en m2

Sectur communa- bel en m2

Chombras da durmir e locals da lavur en m2

Cuschina en m2

Bogn, tualettas en m2

Tualettas separadas en m2

Surfatschas restantas en m²

50 65 85 105 125

18 20 22 24 26

14 26 38 50 62

5 5,5 6 6,5 7

4 4,5 5,5 6 6,5

- - 1,5 1,5 1,5

9 9 12 17 22

2. Garascha

Per  abitaziun  da  proprietad  u  per  chasa  d'ina  famiglia  vegn  resguardada maximalmain mo ina garascha u mo ina plazza en ina halla da parcar.

3. Construir tenor ils basegns da persunas cun impediments

Las  pretensiuns  dal  construir  tenor  ils  basegns  da  persunas  cun  impediments  ston esser  ademplidas.  La  ladezza  da  la  porta  è  almain  80 cm,  la  ladezza  dal  corridor almain 1,2 m e la ladezza da la stgala almain 1,0 m.

Tar abitaziuns e tar chasas d'ina famiglia ch'existan gia, tar renovaziuns u en cas che las  mesiras  che  ston  vegnir  prendidas  chaschunan  custs  supplementars sproporziunads,  èsi  pussaivel  da  divergiar  da  questas  pretensiuns  en  cas excepziunals.

1

950.270-A1

4. Limita dals custs

Ils suandants custs da construcziun admissibels per projects che servan a meglierar las  relaziuns  d'abitar  en  il  territori  da  muntogna  na  dastgan  betg  vegnir  surpassads (art. 10  al. 4).  Els  correspundan  ad  in  index  dals  custs  da  construcziun  da  130,1 puncts  (stadi  da  l'october  2021,  regiun  Svizra  Orientala,  basa  october  1998  =  100 puncts).

Dumber da stanzas senza cuschina, bogn e tualettas

2 2,5 3 3,5 4 4,5 5 5,5 6 6,5 7 7,5

Proprietad en condomini fr.

305 000.– 339 000.– 374 000.– 414 000.– 455 000.– 492 000.– 529 000.– 567 000.– 604 000.– 642 000.–

Chasa en lingia e chasa d'ina famiglia fr.

495 000.– 532 000.– 570 000.– 622 000.– 673 000.– 708 000.– 743 000.– 771 000.– 800 000.– 829 000.–

Per  garaschas,  per  plazzas  da  parcar  en  ina  halla  u  per  plazzas  da  parcar  al  liber vegnan per regla concedids ils suandants supplements:

per garascha u per plazza da parcar en ina halla per plazza da parcar sut in tetg per plazza da parcar al liber

31 000.– francs 19 000.– francs 8000.– francs

Ils custs da construcziun admissibels s'augmentan u sa reduceschan tut tenor l'index dals  custs  da  construcziun,  regiun  Svizra  Orientala,  mintgamai  tenor  il  stadi  da l'october da l'onn precedent.

La  finanziabladad  e  la  supportabladad  vegnan  giuditgadas  sin  basa  dals  custs d'investiziun. Las limitas dals custs pon vegnir fixadas pli autas u pli bassas tenor las differenzas regiunalas (lieu da domicil, gener da construcziun).

2